|  |
| --- |
| **\* ห้ามลงรูปแบบการตาย เช่น หัวใจล้มเหลว ระบบหายใจล้มเหลว หรืออาการใกล้ตาย ให้ลงเฉพาะโรค การบาดเจ็บ หรือ ภาวะแทรกซ้อนที่นำไปสู่การตาย**  |

**วิธีลงบันทึกสาเหตุการตายใน หนังสือรับรองการตาย (ทร 4/1) การตายในสถานพยาบาล**

* เขียนศัพท์แพทย์ หรือ ภาษาอังกฤษตัวพิมพ์ใหญ่เสมอ เขียนตัวหนังสือให้ชัดเจนอย่าใช้คำย่อ
* ห้ามลงภาวะแทรกซ้อน หรือโรคที่เกิดขึ้นระหว่างอยู่ในสถานพยาบาล เช่น ติดเชื้อกระแสโลหิต, ปอดบวม, ภาวะเลือดออกตามอวัยวะต่าง ๆ, เลือดเป็นกรด หรือ ความผิดปกติของเลือด (ซึ่งไม่ใช่โรค) **ให้ลงโรคที่เข้ามารักษา**
* ตรวจสอบว่าได้บันทึกครบถ้วนแล้วในทุกบรรทัดที่ต้องการ
* อย่าคาดเดาสาเหตุการตาย พยายามใช้ข้อมูลที่มีอยู่ในเวชระเบียนให้มากที่สุด
* งดเว้นการบันทึกผลตรวจทางห้องปฏิบัติการ หรือประโยคอื่นที่ไม่จำเป็น เช่น พบศพโดยญาติ
* บันทึก 1 โรค/เหตุการณ์ ต่อ 1 บรรทัด

**“ภาวะไม่ชัดแจ้ง”** ที่มักปรากฏบ่อย ๆ ในมรณบัตร

| **คำที่ถือเป็นภาวะไม่ชัดแจ้ง** | **ต้องเพิ่มเติมรายละเอียด ต่อไปนี้** |
| --- | --- |
| ACCIDENT - อุบัติเหตุ (*ขาดรายละเอียด ถือว่า ไม่ชัดแจ้ง*) | ต้องระบุเหตุการณ์ที่เกิดขึ้นให้ชัดเจน ระบุสิ่งที่เกี่ยวข้อง เช่นประเภทรถ ฆ่าตัวตาย ถูกทำร้าย ระบุสถานที่เกิดเหตุ |
| ALCOHOL, DRUGS - การเสพสุราและยา | ต้องระบุระยะเวลาการเสพ เช่น เสพครั้งเดียว เสพติด |
| COMPLICATION OF SURGERY ผลแทรกซ้อนจากการผ่าตัด | ต้องระบุโรคที่ทำให้ต้องเข้าผ่าตัด |
| DEMENTIA - หลงลืม | ต้องระบุสาเหตุ เช่น อัลไซเมอร์ สมองขาดเลือด สูงอายุ |
| HEPATITIS - ตับอักเสบ | ต้องระบุว่าเรื้อรังหรือเฉียบพลันหรือเกิดจากเสพสุรา หากเกิดจากการติดเชื้อไวรัส ให้ระบุประเภทของเชื้อ |
| INFARCTION – ภาวะขาดเลือด | ต้องระบุระบบอวัยวะที่ขาดเลือด เช่นหัวใจ สมอง ต้องระบุสาเหตุ เช่น เส้นเลือดแข็ง เส้นเลือดอุดตัน |
| INFECTION – การติดเชื้อ | ต้องระบุว่า ปฐมภูมิ หรือทุติยภูมิ, ประเภทเชื้อโรค, หากเป็นแบบปฐมภูมิ ต้องระบุว่าเป็นแบคทีเรียหรือไวรัสหากเป็นแบบทุติยภูมิ ต้องระบุว่า ติดเชื้อปฐมภูมิส่วนใด |
| LEUKAEMIA - มะเร็งเม็ดเลือด | ต้องระบุว่าเรื้อรังหรือเฉียบพลัน ควรระบุ ประเภทของเซลล์เม็ดเลือด เช่น lymphatic, myeloid, monocytic |
| PNEUMONIA - ปอดบวม | ต้องระบุว่าเกิดขึ้นที่ใดเช่นจากบ้าน หรือรพ. หรือประเภทเชื้อโรค ถ้าเกิดขึ้นในช่วงที่ไม่เคลื่อนไหว ต้องระบุสาเหตุที่ทำให้ไม่เคลื่อนไหว เช่น โรคหลอดเลือดสมองแตก/ตีบ/ตัน |
| PULMONARY EMBOLISM - สิ่งหลุดอุดหลอดเลือดของปอด | ต้องระบุสาเหตุที่ทำให้เกิดถุงลมอุดตัน เช่นหลังผ่าตัด อัมพาตและระบุโรคที่ทำให้เกิด อัมพาตหรือที่ต้องผ่าตัด |
| RENAL FAILURE - ไตวาย | ต้องระบุว่าเฉียบพลันหรือเรื้อรัง ต้องระบุสาเหตุที่ทำให้เกิดไตวาย เช่น ความดันโลหิตสูง การติดเชื้อ หากเกิดจากการไม่เคลื่อนไหว ต้องระบุสาเหตุที่ไม่เคลื่อนไหว |
| THROMBOSIS – หลอดเลือดอุดตัน | ต้องระบุว่าเกิดที่เส้นเลือดแดงหรือเส้นเลือดดำ หากเกิดหลังผ่าตัดหรือเพราะไม่เคลื่อนไหว ต้องระบุโรคที่ทำให้ต้องผ่าตัดหรือไม่เคลื่อนไหว |
| TUMOUR - เนื้องอก | ต้องระบุอวัยวะที่เกิดมะเร็งหรือเนื้องอก |
| URINARY TRACT INFECTION - ติดเชื้อทางเดินปัสสาวะ | ต้องระบุบริเวณที่เกิดการติดเชื้อ เชื้อโรคที่ทำให้เกิดการติดเชื้อ ระบุโรคซื้ออะไรที่เป็นเหตุให้เกิดการติดเชื้อ |